พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่อำเภอชะอำ จังหวัดเพชรบุรี และอำเภอหัวหิน จังหวัดประจวบคีรีขันธ์ ให้แก่กรมการบินพาณิชย์ พ.ศ. 2530
ประกาศวันที่ 1987-10-01

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่อำเภอชะอำ จังหวัดเพชรบุรี และอำเภอหัวหิน จังหวัดประจวบคีรีขันธ์ ให้แก่กรมการบินพาณิชย์ พ.ศ. ๒๕๓๐
content: ภูมิพลอดุลยเดช ป.ร. ให้ไว้ ณ วันที่ ๑๓ กรกฎาคม พ.ศ. ๒๕๓๐ เป็นปีที่ ๔๒ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่อำเภอชะอำ จังหวัดเพชรบุรี และอำเภอหัวหิน จังหวัดประจวบคีรีขันธ์ ให้แก่กรมการบินพาณิชย์ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้
content: โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่อำเภอชะอำ จังหวัดเพชรบุรี และอำเภอหัวหิน จังหวัดประจวบคีรีขันธ์ ให้แก่กรมการบินพาณิชย์ พ.ศ. ๒๕๓๐”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดินที่เป็นทางหลวงแผ่นดินหมายเลข ๔ สายกรุงเทพฯ - นครปฐม - ราชบุรี - เพชรบุรี - ประจวบคีรีขันธ์ - ชุมพร - ระนอง - ตะกั่วป่า - โคกกลอย - พังงา - กระบี่ - ตรัง - พัทลุง - รัตภูมิ - หาดใหญ่ - คลองแงะ - คลองพรวน (เขตแดน) บางส่วน ในท้องที่อำเภอชะอำ
sectionNo: 3
content: จังหวัดเพชรบุรี และอำเภอหัวหิน จังหวัดประจวบคีรีขันธ์ เนื้อที่ประมาณ ๑๙ ไร่ ๒ งาน ๑๐ ตารางวา ภายในแนวเขตตามแผนที่ท้ายพระราชบัญญัตินี้ ให้แก่กรมการบินพาณิชย์
sectionNo: 4
content: มาตรา ๔ ให้รัฐมนตรีว่าการกระทรวงคมนาคมรักษาการตามพระราชบัญญัตินี้
content: ผู้รับสนองพระบรมราชโองการ พลเอก ป. ติณสูลานนท์ นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากกรมทางหลวงเห็นสมควรโอนที่ดินซึ่งเป็นสาธารณสมบัติของแผ่นดินที่เป็นทางหลวงแผ่นดินหมายเลข ๔ สายกรุงเทพฯ - นครปฐม - ราชบุรี - เพชรบุรี - ประจวบคีรีขันธ์ - ชุมพร - ระนอง - ตะกั่วป่า - โคกกลอย - พังงา - กระบี่ - ตรัง - พัทลุง - รัตภูมิ -
content: หาดใหญ่ - คลองแงะ - คลองพรวน (เขตแดน) ตอนสี่แยกชะอำ - สามแยกไปหนองแก ระหว่าง กม. ๒๒๓.๘๑๙ ถึง กม. ๒๒๔.๖๐๐ ในท้องที่อำเภอชะอำ จังหวัดเพชรบุรี และอำเภอหัวหิน จังหวัดประจวบคีรีขันธ์ เนื้อที่ประมาณ ๑๙ ไร่ ๒ งาน ๑๐ ตารางวา ให้แก่กรมการบินพาณิชย์ ทั้งนี้
content: เพราะบริเวณที่ดินดังกล่าวเป็นช่วงทางที่ผ่านทางวิ่งของสนามบินหัวหิน กรมการบินพาณิชย์ อันจะก่อให้เกิดอันตรายและอุบัติเหตุได้ง่าย กรมการบินพาณิชย์จึงขอรับโอนที่ดินทางหลวงแผ่นดินบางส่วนดังกล่าวไปดำเนินการปรับปรุง เพื่อให้เกิดความสะดวกและปลอดภัยแก่การใช้ท่าอากาศยาน
content: ซึ่งกรมทางหลวงไม่ขัดข้องเพราะได้สร้างทางเลี่ยงสนามบินดังกล่าวขึ้นใช้แทนช่วงทางหลวงบริเวณนี้แล้ว สมควรโอนที่ดินซึ่งเป็นทางหลวงแผ่นดินบางส่วนดังกล่าวให้แก่กรมการบินพาณิชย์ จึงจำเป็นต้องตราพระราชบัญญัตินี้